stanford-oval/wikipedia huggingface dataset:
Clyde Lovellette
Pelaajauran jälkeen

Lovellette työskenteli peliuransa jälkeen kotikaupunkinsa seriffinä. Hänet valittiin Basketball Hall of Fameen vuonna 1988. Lovellette toimi myöhemmin Munisingin kaupunginvaltuutettuna Michiganissa.
Lovellette kuoli 86-vuotiaana kotikaupungissaan Indianan North Manchesterissa 9. maaliskuuta 2016. Hän oli sairastanut syöpää.
Cornel Wilde

| Cornel Wilde |
| --- | --- |
 Wilde vuonna 1945 elokuvassa Minun on kosto.
Henkilötiedot
Koko nimi:  Kornel Lajos Weisz
Syntynyt: 13. lokakuuta 1912 Prievidza, Itävalta-Unkari
Kuollut: 16. lokakuuta 1989 (77 vuotta) Los Angeles, Kalifornia, Yhdysvallat
Ammatti:  näyttelijä, ohjaaja, tuottaja
Puoliso:  Patricia Knight (1937–1951)   Jean Wallace (1951–1981)
Lapset:  Wendy (1943)   Cornel Jr. (1967)
Näyttelijä
Aktiivisena:  1935–1987
Merkittävät roolit:  Frédéric Chopin (Suuri unelma)
Palkinnot
 Tähti Hollywood Walk of Famella 
Aiheesta muualla
IMDb 
Elonet
Cornel Wilde (13. lokakuuta 1912 Prievidza, Unkarin kuningaskunta, Itävalta-Unkari – 16. lokakuuta 1989 Los Angeles, Kalifornia, Yhdysvallat), syntymänimeltään Kornel Lajos Weisz, oli unkarilais-yhdysvaltalainen elokuvanäyttelijä, -ohjaaja ja -tuottaja.
Wilde syntyi juutalaiseen perheeseen Prievidzan kaupungissa, joka kuuluu nykyään Slovakiaan. Perhe muutti vuonna 1920 New Yorkiin, missä he amerikkalaistuivat ja muuttivat nimensä: Wilden nimeksi tuli Cornelius Louis Wilde. Wilde oli lahjakas miekkailija ja kuului Yhdysvaltain olympiajoukkueeseen, mutta hän jätti joukkueen juuri ennen Berliinin 1936 olympialaisia. Wilde halusi keskittyä näyttelemiseen, minkä vuoksi hän jätti käyttämättä lääkietieteelliseen kouluun saamansa stipendin. Wilden ensimmäinen tunnettu Broadway-näytös oli vuonna 1937.
Vuonna 1940 Hollywood huomasi Wilden ja hän teki muutaman pienemmän elokuvaroolin ennen tunnetuinta työtään, elokuvaa Suuri unelma (1945). Elokuvassa hän näyttelijä Frédéric Chopinia ja oli suorituksestaan ehdolla parhaan miespääosan Oscar-palkinnon saajaksi. 1950-luvulla Wilde alkoi myös ohjaamaan elokuvia, muun muassa vuoden 1955 elokuvanMyrskyn pelkoa. Hän teki samana vuonna tunnetun pääroolin elokuvassa  Häikäilemättömät. Vuonna 1965 hän tuotti, ohjasi ja näytteli pääroolin elokuvassa Alaston saalis.
Wilde avioitui ensimmäisen kerran 21. syyskuuta 1937 Patricia Knightin (1920–2004) kanssa, joka myöhemmin näytteli itsekin elokuvissa. Pari sai yhden lapsen, tyttären Wendyn vuonna 1943. Pari erosi 30. elokuuta 1951. Wilde avioitui uudestaan 4. syyskuuta samana vuonna näyttelijä Jean Wallacen (1923–1990) kanssa. Pari sai yhden lapsen, pojan Cornel Wilde Juniorin vuonna 1967. Pari erosi vuonna 1981. Wilde kuoli leukemiaan vuonna 1989 ja hänet on haudattu Westwood Village Memorial Parkin hautuumaalle Los Angelesiin.
Oulun Energia
Aiheesta muualla

Oulun Energia
Muuta Ouluun liittyvää
Pamiers

| Pamiers |
| --- | --- |

 vaakuna
 Pamiers
 Koordinaatit: 43°07′03″N, 1°36′42″E 
Valtio:  Ranska
Alue:  Midi-Pyrénées
Departementti:  Ariège
Arrondissementti:  Pamiers
Väkiluku:  15 400
 
 Kunnan kotisivut 
Infobox OKVirheellinen NIMI-arvo: 
Pamiers on kunta Lounais-Ranskassa Ariègen departementissa Midi-Pyrénées'n alueella. Se on departementin väkirikkain kunta ja sijaitsee Ariège-joen varrella. Kunnan nähtävyyksiä ovat Saint Antonin katedraali (Cathédrale Saint-Antonin de Pamiers) sekä torni Cordeliers de Pamiers.
Aiheesta muualla

Kuvia tai muita tiedostoja aiheesta Pamiers Wikimedia Commonsissa
Cornale e Bastida

| Cornale e Bastida |
| --- | --- |

 Cornale e Bastida
 Koordinaatit: 45°02′N, 8°55′E 
Valtio:   Italia
Alue:  Lombardia
Maakunta:  Pavia
Perustettu:  4.2.2014
Pinta-ala:  
 – Maa:  3,82 km² km²
Väkiluku (2012):  892 
 – Väestötiheys:  233  as./km²
Infobox OKVirheellinen NIMI-arvo: 
Cornale e Bastida on kunta Pohjois-Italiassa Pavian maakunnassa Lombardian alueella. Kunta perustettiin vuonna 2014, kun kaksi pientä kuntaa, Bastida de' Dossi (171 asukasta) ja  Cornale (721 asukasta), yhdistyivät muodostaen Cornale e Bastidan kunnan.
DJ Jorma

DJ Jorma on elektronista musiikkia tekevä suomalaismuusikko. Hän on muun muassa julkaissut Juha ”Watt” Vainion pornolauluja elektronisessa muodossa albumillaan DJ Jorma.
Diskografia

DJ Jorma 2001
Control Machete

| Control Machete |
| --- | --- |
 Fermín IV ja Pato.
Tiedot
Toiminnassa:  1996–2004
Tyylilaji:  hip hop, rap, hardcore hip hop, rapcore, rap rock
Kotipaikka:  Monterrey, Nuevo Leon, Meksiko
Laulukieli:  espanja
Entiset jäsenet:  Fermín IV, MC (1996–2002)  Pato, MC (1996–2004)  DJ Toy, DJ (1996–2004) 
Levy-yhtiö:  Universal Music Group PolyGram
Aiheesta muualla
Kotisivut
Infobox OKNimi-testi OK: 
Control Machete oli vuonna 1996 perustettu ja vuonna 2004 hajonnut meksikolainen rap-yhtye. Yhtyeen keulahahmo Fermín IV on nykyään myös soolouralla.[lähde? ]
Diskografia > Albumit

Mucho Barato (1996)
Artilleria Pesada presenta (1999)
Solo Para Fanaticos (2002)
Uno, Dos:Bandera (2003)
Aiheesta muualla

Kuvia tai muita tiedostoja aiheesta Control Machete Wikimedia Commonsissa
Control Machete viralliset sivut
Fermín IV viralliset sivut
Pato Machete viralliset sivut
D.M.C.

| D> M.C. |
| --- | --- |
 D.M.C. vuoden 2014 New York Comic Conissa.
Henkilötiedot
Koko nimi:  Darryl Matthews McDaniels
Syntynyt: 31. toukokuuta 1964 (ikä 60)
Ammatti:  rap-artisti, tuottaja
Muusikko
Taiteilijanimi:  D.M.C., Easy D
Laulukielet:  englanti
Aktiivisena:  1981–
Tyylilajit:  hip hop, rap rock
Yhtyeet:  Run–D.M.C.
  [ Muokkaa Wikidatassa ] [ ohje ]  
D.M.C. (oik. Darryl Matthews McDaniels (s. 31. toukokuuta 1964)  on yhdysvaltalainen hip hop -muusikko ja Run-D.M.C. -yhtyeen perustajajäsen. Häntä pidetään yhtenäi hip hop -kulttuurin pioneereista .
Elämä ja ura

McDaniels syntyi Harlemissa New Yorkissa mutta kasvoi Hollisissa Queensissa. Nuorena hän kiinnostui hip hopista kuunneltuaan Grandmaster Flash & the Furious Fiven musiikkia. Vuonna 1978 McDaniels ryhtyi DJ:ksi vanhempiensa kellarissa ja käytti levysoittimia ja miksauspöytää, jonka sai isoveljeltään Alfordilta. Tällöin hän esiintyi nimellä ”Grandmaster Get High”.
Myöhemmin samana vuonna McDaniels myi omat DJ-laitteensa, kun hänen kaverinsa Joseph ”Run” Simmons hankki itselleen DJ-laitteet. Kun paikallinen DJ Jam Master Jay liittyi joukkoon, Run rohkaisi McDanielsia räppäämään DJ:nä toimimisen sijasta. Vähitellen McDaniels valitsi räppäämisen mixtapeille ja otti käyttöön taiteilijanimen ”Easy D”. Vuonna 1981 hän vaihtoi ”Easy D”:n nimeen ”DMcD”, jolla hän allekirjoitti työnsä koulussa. Sitten lyhensi nimensä ”D.M.C.”:ksi. Vuorotellen D.M.C. tarkoitti sanoja ”Devastating Mic Controller” tai hänen lapsuuden lempinimeään ”Darryl Mac”. Kolmikko perusti Run-D.M.C. -ryhmän.[lähde? ]
Vuonna 1984 Run-D.M.C julkaisi debyyttialbuminsa joka nimettiin ryhmän mukaan.
Vuonna 1997 McDaniels alkoi vaipua masennukseen rutiininomaisen kiertuetoiminnan ja perheestään erossa olemisen vuoksi. McDaniels alkoi käyttää alkoholia ja huumeita helpottaakseen oloaan ja sai juopon maineen Run-D.M.C.:ssä. McDaniels pidätettiin kaksi kertaa julkisesta juopottelusta ja rattijuopumuksesta. Kiertueen aikana McDaniels huomasi, että hänen äänensä alkoi pettää. Hänellä on myöhemmin havaittu ääntöhäiriö, joka aiheuttaa kouristuksia kurkunpäässä.[lähde? ]
McDaniels oli masentunut ja hautoi itsetuhoisia ajatuksia, kunnes hän kuuli radiossa Sarah McLachlanin kappaleen ”Angel”. Hän liikuttui siitä niin syvästi, että sai uutta voimaa jatkaa elämäänsä ja uraansa. Hän sai uuden näkökulman elämään ja päätti kirjoittaa omaelämäkerran. McDanielsin tutustuessa lapsuusvuosiinsa hänen äitinsä Bannah paljasti totuuden, että hänet adoptoitiin kolmikuisena. Bannahin mukaan hänen oikea äitinsä oli Dominikaanisesta tasavallasta kotoisin oleva Bernada Lovelace. Hän sai myös tietää, että oli kotoisin Harlemista, Manhattanilta, eikä Hollisista, Queensista kuten hän oli aina luullut. Jo lapsena McDaniels oli huomannut, ettei näytä muilta perheensä jäseniltä. Uutiset innoittivat hän etsimään oikeaa äitiään. Hän alkoi työskennellä VH1:n kanssa hänestä kertovan dokumentin parissa. Hänen omaelämäkertansa King Of Rock: Respect, Responsibility, and My Life with Run-DMC julkaistiin vuonna 2001.[lähde? ]
Syyskuussa 2006 Darryl McDaniels palkittiin Angels in Adoption Award -palkinnolla työstään adoptiolapsien tukemiseksi. Hän perusti kesäleirin 170 lapselle. Kesken nauhoituksen McLachlan kertoi McDanielsille, että hänetkin on adoptoitu.[lähde? ]
McDaniels parhaillaanmilloin? kirjoittaa täydennettyä omaelämäkertaa (koska King Of Rock: Respect, Responsibility, and My Life with Run-DMC oli kirjoitettu ennen kuin hän tiesi olevansa adoptoitu) ja toista sooloalbumiaan.[lähde? ]
Diskografia > Run–D.M.C.

Run–D.M.C. (1984)
King of Rock (1985)
Raising Hell (1986)
Tougher Than Leather (1988)
Back from Hell (1990)
Down with the King (1993)
Crown Royal (2001)
Diskografia > Sooloalbumit

Checks Thugs and Rock N Roll
Aiheesta muualla

Wikimedia Commonsissa on kuvia tai muita tiedostoja aiheesta .
Darryl McDaniels Discogs-tietokannassa. (englanniksi)
Content Management Framework

Content Management Framework tarkoittaa  ohjelmointirajapintaa, jolla tehdään räätälöity verkkosivujen sisällönhallintajärjestelmä.
Muutamia CMF-järjestelmiä

| 0 | 1 | 2 |
| --- | --- | --- |
| Nimi | Ohjelmointikieli | Linkki |
| Apache Cocoon | Java | http://cocoon.apache.org/ |
| AxKit | Perl | http://axkit.org/ |
| CherryPy | Python | http://www.cherrypy.org/ |
| Colony | XML, XSLT, ASP, SQL2K | http://www.thinkcolony.com/ (Arkistoitu – Internet Archive) |
| Drupal | PHP | http://drupal.org (Arkistoitu – Internet Archive) |
| eZ Publish | PHP ja MySQL | http://ez.no/ |
| Jakarta Slide | Java | http://jakarta.apache.org/slide/ |
| Joomla! | PHP | http://www.joomla.org/ |
| Jimixmedia | PHP ja MYSQL | https://www.jimixmedia.com (Arkistoitu – Internet Archive) |
| Mambo | PHP ja MySQL | http://www.mamboserver.com/ |
| Midgard (myös "Lite"-versiona) | PHP ja MySQL | http://midgard-project.org/ |
| MODx CMS and Application Framework | PHP 4.1.x-5 ja MySQL 3.2x-5 | http://modxcms.com/ |
| Nuxeo EP | Java | http://www.nuxeo.org/ (Arkistoitu – Internet Archive) |
| OpenACS | AOLserver ja PostgreSQL tai Oracle | http://openacs.org/ |
| Plone | Python | http://plone.org/ |
| ProcessWire | PHP ja MySQL | http://www.processwire.com/ |
| RIFE | Java | http://rifers.org/ |
| Seagull | PHP 4/5 sekä MySQL, Oracle tai PostgreSQL | http://seagull.phpkitchen.com (Arkistoitu – Internet Archive) |
| TYPO3 | PHP ja MySQL | Viralliset sivut, Webmastereiden portaali |
| Xaraya | PHP | http://www.xaraya.com/ (Arkistoitu – Internet Archive) |
| Xoops | PHP ja MySQL | http://xoops.org/ |
| Zope | Python | http://www.zope.org/ |
Contessina de’ Bardi

| Contessina de’ Bardi |
| --- | --- |
 Cristofano dell’Altissimon maalaama Contessina de’ Bardin muotokuva.
Henkilötiedot
Syntynyt: 1400
Kuollut: 1473
Puoliso:  Cosimo de’ Medici
Contessina de’ Bardi (n. 1400 – 1473) oli Firenzen hallitsija Cosimo de’ Medicin vaimo.
Elämäkerta

Contessina de’ Bardin tarkkaa syntymävuotta ei tunneta. Eri lähteissä mainitaan vuodet 1391, 1392 ja 1400. Vuosista 1400 lienee todennäköisin. Contessina de' Bardi meni naimisiin Cosimo de’ Medicin kanssa vuonna 1414 ja häntä olisi pidetty tuohon aikaan varsin vanhana naimisiin menijänä, jos aiemmat syntymävuodet pitäisivät paikkansa. Contessina de’ Bardin isä Alessandro di Sozzo Bardi oli Vernion kreivi ja äiti Cammilla Elcin kreivi Raniero di Galdo Pannochieschin tytär. Contessinalla ja Cosimolla oli kolme poikaa: Piero, Giovanni ja Lorenzo.
Cosimo de’ Medicistä tuli Firenzen hallitsija vuonna 1434. Contessinan sukulaiset olivat avioliiton kautta Cosimon läheisiä liittolaisia. Contessinan rooli oli pitkälti kotiäitinä toimiminen. Hänen elämästään tiedetään esimerkiksi hänen sukulaistensa kanssa käymänsä kirjeenvaihdon kautta. Kirjeissä nousevat esiin etenkin perheasiat ja esimerkiksi Contessinan huoli kihtiä sairastaneen kolmen lapsensa terveydestä. Contessina vastasi myös perheen omistamien useiden eri tilojen ylläpidosta. Tuon ajan naisten rooli hallinnossa oli tyypillisesti vähäinen. Contessinalla oli kuitenkin oma roolinsa esimerkiksi useiden eri merkkihenkilöiden kestittämisessä Medicien palatsilla. Contessina  jäi leskeksi hänen miehensä Cosimon kuollessa vuonna 1464.
Contessina kuoli vuonna 1473. Hänen tarkkaa kuolinpäiväänsä ei tunneta, mutta hänen tiedetään menehtyneen 26. syyskuuta – 25. lokakuuta.
DJ Jazzy Jeff

DJ Jazzy Jeff
Jeffrey A. Townes, taiteilijanimeltään DJ Jazzy Jeff (s. 22. tammikuuta 1965) on yhdysvaltalainen DJ, hip hop -tuottaja ja näyttelijä. Hänet tunnetaan 1980-luvulla perustetusta DJ Jazzy Jeff & The Fresh Prince -kokoonpanosta, jossa hän esiintyi yhdessä Will Smithin kanssa.
Sekä DJ Jazzy Jeff että Will Smith olivat 1990-luvulla rooleissa Bel-Airin prinssissä.
Aiheesta muualla

DJ Jazzy Jeff Internet Movie Databasessa. (englanniksi)
Pandanales

| Pandanales |
| --- | --- |
 Pandanus boninensis -kairapalmulaji
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Pandanales  Lindl.
Katso myös
   Pandanales Wikispeciesissä   Pandanales Commonsissa 
Infobox OKNimi-testi OK: 
Pandanales on yksisirkkaislahko, jonka tunnetuimpia edustajia ovat panamapalmu- ja kairapalmukasvit. Lahkossa esiintyy yksisirkkaisille poikkeuksellista neli- tai viisilukuista kukkatyyppiä. Lahkon iäksi on arvioitu noin 124 miljoonaa vuotta, joten se on syntynyt liitukaudella.
Heimot

Lahkossa on viisi heimoa.
Cyclanthaceae – panamapalmukasvit
12 sukua, 225 lajia Uuden maailman tropiikissa
Pandanaceae – kairapalmukasvit eli palmiokasvit
5 sukua, 885 lajia Vanhan maailman tropiikissa
synonyymi: Freycinetiaceae
Stemonaceae
4 sukua, 27 lajia Kiinasta ja Japanista Australiaan ulottuvalla alueella sekä Kaakkois-Yhdysvalloissa
synonyymit: Croomiaceae, Pentastemonaceae, Roxburghiaceae
Triuridaceae
11 sukua ja 50 lajia tropiikissa
synonyymi: Lacandoniaceae.
Velloziaceae – lumokkikasvit
5 sukua, 240 lajia Etelä-Amerikassa, Afrikassa, Madagaskarissa, Arabiassa ja Kiinassa
synonyymit: Acanthochlamydaceae, Barbaceniaceae
One World Without the End

| One World Without the End A> R.G. |
| --- | --- | --- |

Studioalbumin tiedot
 Äänitetty : Sound Mix -studio, Oulu, 1990
 Julkaistu: helmikuu 1991
 Tuottaja(t): Nixu Nikula Antti Mommo A.R.G.
 Tyylilaji: thrash metal speed metal ”porometalli”
 Kesto: 44.37 49.54 (remasteroitu CD-versio)
 Levy-yhtiö: Megamania
A.R.G:n muut julkaisut
| Back to Life (EP) 1990 | One World Without the End 1991 | Redemption from Refaim 2015 |
One World Without the End on thrash metal -yhtye A.R.G:n vuonna 1991 julkaistu toinen albumi. Albumin julkaisun jälkeen yhtye lopetti, eikä uutta albumia julkaistu kuin vasta vuonna 2015.
Edelliseen, pääosin suoraviivaista thrash metalia sisältäneeseen Entrance-albumiin verrattuna One World Without the End sisältää monipuolisempia sävellyksiä ja lisäksi tuotantoon oli panostettu vahvemmin. Albumin tuottivat Nixu Nikula ja Antti Mommo, joka soittaa myös kosketinsoittimia albumilla.
Monipuolisuus näkyy muun muassa pitkässä, melodisempiakin kohtia sisältävässä ”One World Without the End / Descent from the Heaven” -kappaleessa. Lisäksi mukana on cover Neil Youngin ”Hey Hey My My (Into the Black)” -kappaleesta. ”Happy Times” on lyhyt, pianolla soitettu instrumentaali. Koskettimia käytetään myös melodisen kitarakulun omaavassa avaus-introssa ”Last Dawn of Humanity”. Loput kappaleet edustavat perinteisempää thrash- ja speed metalia. Kappale ”Back to Life” julkaistiin 12-tuumaisena maxi-singlenä.
Albumin julkaisun aikoihin heavy metal -musiikin ja sen alalajien suosio alkoi laskea alternative- ja grunge-musiikin tultua markkinoille ja tämän myötä myös A.R.G:n levynmyyntiluvut jäivät alhaiseksi ja bändin toiminta loppui parin vuoden kuluessa. Yhtye teki hyvin vastaanotetun paluun vuonna 2011, ja sittemmin Spinefarm julkaisi uudelleen myös sen molemmat albumit remasteroituina CD-painoksina.
Kappaleet

Sovitukset A.R.G.
Kappaleet > A-puoli

Intro: Last Dawn of Humanity – 01:58 (säv. Antti Mommo & Vesa Säkkinen)
Died for What – 03:48 (säv. Jari Kelloniemi, san. Tepa Karjalainen)
In the Depths of Sanity – 03:40 (säv. Säkkinen, san. Karjalainen & Säkkinen)
Adoration of the Kings – 05:14 (säv. & san. Säkkinen)
Happy Times – 00:49 (säv. Mommo)
Kappaleet > B-puoli

Misfortune Along My Side (RIP II) – 05:25 (säv. & san. Säkkinen)
Hey Hey My My (Into the Black)* – 03:04 (säv. & san. Neil Young)
Back to Life – 03:45 (säv. Kelloniemi, san. Karjalainen)
One World Without the End / Descent from the Heaven – 12:14 (säv. & san. Säkkinen)
Straybullet – 04:37 (säv. Kelloniemi, san. Karjalainen)
tähdellä merkitty kappale vain CD-painoksilla.
Kappaleet > Remasteroidun CD-version bonuskappaleet:

In the Depths of Sanity - 3:45 (säv. Säkkinen, san. Karjalainen & Säkkinen)
Skateboarding Death - 1:32 (säv. Karjalainen, san. Karjalainen & Kelloniemi)
Bonuskappaleet otettu Back to Life -12″-maxi-singleltä.
Kokoonpano

Tepa Karjalainen – laulu, basso
Vesa Säkkinen – kitara, taustalaulu
Jari Kelloniemi – kitara, taustalaulu
Pasi Takkula – rummut
Kokoonpano > Vierailevat muusikot

Antti Mommo – piano, syntetisaattori, taustalaulu
Julkaisuhistoria

1991: Megamania, MGM2036, LP/CD/KASETTI
2012: Spinefarm, SPI419CD, CD (remasteroitu + bonuskappaleita)
Aiheesta muualla

One World Without the End Discogsissa. (englanniksi)
Albumi One World Without the End Encyclopaedia Metallum -sivustolla (englanniksi)
Operosa

Operosa Montenegron oopperajuhlat Kanli Kulan linnoituksessa, Herceg Novi, Montenegro
Operosa on vuosittainen klassisen musiikin ja oopperan juhlafestivaalit. Vaikka pääasiassa omistettu oopperalle, ohjelmistoon kuuluu myös orkesteri-, kamari-, laulu- ja sooloinstrumentaalikonsertteja. Operosa toimii Balkanin alueella, ja pääfestivaalitapahtuma järjestetään Herceg Novissa Montenegrossa.
Historia

Operosan perusti puoliruotsalainen, ja puolisuomalainen mezzosopraano Katherine Haataja vuonna 2006.  Se perustettiin edistämään nuoria ooppera- ja klassisen musiikin kykyjä ja tarjoamaan tuotantotyön mahdollisuuksia nuorille taiteilijoille. Ensimmäinen ulkoilmaoopperafestivaali käynnistettiin kesäkuussa 2007 Varnassa Bulgariassa Euxinogradin linnan puutarhassa WA Mozartin oopperan Don Giovanni esityksella.   Seuraavana vuonna festivaali pidettiin Sofiassa Ivan Vazovin kansallisteatterissa . Operosa palasi Euxinogradiin vuosina 2009 ja 2010 esityksillä Francis Poulencin La Voix Humaine,     ja Charles Gounodin Roméo et Juliette .    Vuonna 2011 Operosa tuotti oopperaesityksen Belgradissa Serbiassa Belgradin nuorisokeskuksessa . Se oli ensimmäinen kerta, kun oopperaa esitettiin keskuksessa. Vuosi 2012 oli omistettu barokkioopperalle, jonka puitteissa järjestettiin Georg Philipp Telemannin Pimpinone- oopperan mestarikursseja ja esityksiä Ilija M. Kolaracin säätiössä Belgradissa Serbiassa sekä Betahausissa Sofiassa Bulgariassa. Vuonna 2013 Operosa osallistui oopperaesityksellään Night of Culture -tapahtumaan Herceg Novissa Montenegrossa. Operosa tuotti ensimmäisen täysimittaisen kansainvälisen oopperaesityksen Montenegrossa syyskuussa 2014 Charles Gounodin Roméo et Juliette esityksellä.    Operosa Montenegron oopperajuhlat järjestetään vanhassakaupungissa, Forte Maren ja Kanli Kulan linnoituksen amfiteattereissa Herceg Novissa, Montenegrossa.
Koulutusohjelma Operosa Academia aloitettiin vuonna 2012, ja toimii Bulgariassa, Serbiassa ja Montenegrossa. Se tarjoaa koulutusta ympäri vuoden nuorille ooppera- ja klassisen musiikin taiteilijoille mestarikurssien ja pienempien oopperaproduktioiden puitteissa. Operosa tukee myös nuoria taiteilijoita palkinnoilla ja apurahoilla .
Operosalla on laajoja yhteistyö- ja vaihto-oppilasohjelmia kansainvälisten ooppera-alan yritysten kanssa, kuten Aix-en-Provence Festival, Kuningatar Elisabeth, Aldeburgh Music, Helsingin Juhlaviikot, La Monnaie, Hollanti Kansallisooppera ja Calouste Gulbenkian, tultuaan jäseneksi ENOAan (European Network of Opera Academies).
Vuonna 2017 Operosa sai osarahoitusta Euroopan unionin kulttuuriohjelman Luova Eurooppa -rahastosta. Operosa suunnitteli ja toteutti YOUNG @ OPERA -projektin yhteistyössä kumppaneiden Herceg Novin kunnan ja Ilija M. Kolaracin säätiön kanssa vierailevilla esityksillä ympäri Serbiaa, Bulgariaa ja Montenegroa.
Taiteilijat

Taiteilijoihin, jotka ovat esiintyneet ja työskennelleet Operosassa kuuluvat mezzosopraano Jennifer Larmore, sopraano Darina takova, altto Marijana Mijanovic, mezzosopraano Katherine Haataja, lavastaja Jamie Vartan, ohjaaja John La Bouchardiere, ohjaaja Martin Lloyd-Evans, ohjaaja ja suunnittelija Tim Hopkins, näyttämöohjaaja Seth Yorra, näyttelijäohjaaja Ashley Dean, valo- ja lavastussuunnittelija Simon Corder, puku- ja lavastussuunnittelija Domenico Franchi, lavastaja Cordelia Chisholm, valosuunnittelija Kevin Treacy, urkuri ja cembaloosi Jeremy Joseph, kapellimestari Eraldo Salmieri, kapellimestari Predrag Gosta, Sofian sinfoninen orkesteri, Varnan filharmonisen seuran kamariorkesteri ja Montenegron sinfoniaorkesteri.
Aiemmat tuotokset

Operosa-tapahtumia järjestetään ympäri Balkanin aluetta, ja seuraavat tuotannot kuuluvat ohjelmistoon Operosan perustamisesta lähtien.
2007: Don Giovanni, WA Mozart ( Euxinograd, Varna, Bulgaria )
2008:     Ooppera ja arabeski-baletti ( Ivan Vazovin kansallisteatteri,     Sofia, Bulgaria     )
2009: La Voix Humaine, Francis Poulenc ( Euxinograd,     Varna, Bulgaria     )
2010: Roméo et Juliette, Charles Gounod (Euxinograd, Varna, Bulgaria     )
2011: La Voix Humaine, Francis Poulenc ( Belgradin nuorisokeskus, Belgrad, Serbia)
2012: Pimpinone, Georg Philipp Telemann ( Ilija M.Kolaracin säätiö, Belgrad, Serbia)
2012: Pimpinone, Georg Philipp Telemann (Betahaus, Sofia, Bulgaria)
2013: La Voix Humaine, Francis Poulenc (Kulttuurin yö, Herceg Novi, Montenegro )
2014: Roméo et Juliette, Charles Gounod (Porto Montenegro, Tivat, Montenegro)
2015: WA Mozartin Cosi Fan Tutte ( Kanli Kula, Herceg Novi, Montenegro)
2015: Lo Speziale, Joseph Haydn ( Studentski kulturni centar, Belgrad, Serbia)
2016: La Cenerentola, kirjoittanut Gioachino Rossini ( Kanli Kula, Herceg Novi, Montenegro)
2017: La Serva Padrona, Giovanni Battista Pergolesi ( Studentski kulturni centar, Belgrad, Serbia)
2017: Pjotr Ilyich Tšaikovskin Iolanta ( Kanli Kula, Herceg Novi, Montenegro)
2018: La Serva Padrona, Giovanni Paisiello (Bansko, Sofia, Gabrovo ja Pleven Bulgariassa)
2018: La Serva Padrona, Giovanni Paisiello (Herceg Novi, Kotor, Baari ja Podgorica Montenegrossa)
2018: Carmen, Georges Bizet ( Kanli Kula, Herceg Novi, Montenegro )
2018: La Serva Padrona, Giovanni Paisiello (Pančevo, Šabac, Sombor ja Belgrad Serbiassa)
2019: Milica Ilićin ( Berkovica, Sofia, Chavdar ja Montana Bulgariassa) Džumbus  2019: Be My Superstar - Šimon Vosečekin ja Alexandra Lacroix'n nykyaikainen tragedia Yann Verburghin tekstin perusteella (Dvorana Park, Herceg Novi, Montenegro)
2019: Juhannusyön unelma (Mendelssohn), kirjoittanut Felix Mendelssohn (Kanli Kula, Herceg Novi, Montenegro)
2019:     Džumbus-musiikki, Milica Ilić, teksti Jovan Stamatović-Karić ( Herceg     Novi, Bijelo polje ja Berane Montenegrossa ), Bijelo polje och Berane i
2019: Juhannusyön unelma (Mendelssohn), kirjoittanut Felix Mendelssohn ( Kanli Kula, Herceg Novi, Montenegro )
2019: Džumbus-musiikki, Milica Ilić, teksti Jovan Stamatović-Karić ( Herceg Novi, Bijelo polje ja Berane Montenegro )